作者：李曾伯
词牌/韵律：沁园春

paragraphs: 揽秀岷峨，著鞭江淮，诸公所奇。
对塞垣烟淡，相随弓剑，城楼月落，几共灯棋。
驿柳摇黄，溪桃涨绿，稳趁春风度玉墀。
亨衢去，看紫薇红药，太乙青藜。
孤山若放梅时。
莫忘却扬州曾有诗。
怅英游难驻，堪怜只影，中年易感，祗付双眉。
珍重交情，勉旃时用，回首岫云从此归。
能相忆，有好音遗我，在水之湄。